**НАЦИОНАЛЕН МЛАДЕЖКИ ЛИТЕРАТУРЕН КОНКУРС**

**„НЕСТАНДАРТНО, ПРИНЦ ПАРАДОКС”**

* Организатор е Градска библиотека – Севлиево.
* Конкурсът се обявява еднократно по повод 135 години от рождението и 70 години от смъртта на Чавдар Мутафов, роден на 19 септември 1889 година в гр. Севлиево.
* Целта, която си поставя, е да представи на съвременните поколения един забравен и недооценен писател, есеист, художествен критик и архитект. Да срещне един от най-значимите представители на българския литературен авангард от първата половина на XX век с млади хора днес.

УСЛОВИЯ и ИЗИСКВАНИЯ за УЧАСТИЕ:

1. Конкурсът е анонимен.
2. В конкурса могат да участват автори, навършили шестнадесет /16/ и не по-възрастни от двадесет и шест /26/ години към датата на отчитане на конкурса  /1 октомври 2024 г./ с един **разказ.**

( Обем на разказа до 7 стандартни страници, шрифт **Таймс Ню Роман, 12 пункта, без разредка**).

1. **В конкурса участват произведения, които не са публикувани на хартиен носител.**
2. Всеки разказ да е в отделен файл, придружени от файл, съдържащ следните данни:

* трите имена на автора
* дата и година на раждане
* адрес за кореспонденция
* телефон за връзка, електронна поща

1. Творбите да се изпращат на email: mutafov.chavdar@abv.bg
2. Краен срок за изпращане – 10 август 2024 година.
3. Постъпилите творби се оценяват от жури в състав:
   * + **Ива Спиридонова – поетеса, съосновател на издателство „Библиотека България”, съосновател на движението „Нова асоциална поезия“, член на СБП, филолог - председател на журито**
     + **Тео Буковски – писател, член на СБП и УС на СБП,**

**на Съюза на писателите-лекари „Димитър Димов”, на Клуба на писателите-криминалисти „Саламандър” и инициативата за фантастика „Истории от някога”.**

* + - **Ива Коркинова – библиотекар в отдел „Краезнание“ в Градска библиотека**

1. Обявяване на резултатите – 1 октомври 2024 г. на страницата на библиотеката.
2. Наградените ще получат грамота /по куриер/ и парична премия /по банкова сметка/.
3. **Награди:**

**Първо място – 200 лева**

**Второ място – 150 лева**

**Трето място – 100 лева**

1. **Наградените разкази ще бъдат публикувани във в-к „Росица” и във ФБ страницата на Градска библиотека**

**ЗА КАКВО СТАВА ДУМА:**

Градска библиотека ви предоставя възможност за изява в условия на творческа надпревара и цели да ви насочи към личността и творчеството на един от най-значимите представители на българския литературен авангард преди 1944 година, забранен и забравен след това.

**КАКВО МОЖЕ ДА ВИ Е ОТ ПОЛЗА:**

**За ваше улеснение и за да разберете по-добре темата на конкурса и неговият патрон, можете да се запознаете със следната информация за Чавдар Мутафов:**

* 1. „Избрано”, издателство „ГАЛ-ИКО”, София 1993
  2. „Дилетант”, издателство „Хемус”, София 1992 или

издателство „Аб”, София 2004

* 1. <https://mutafov.litclub.bg/>
  2. <https://chitanka.info/person/chavdar-mutafov>
  3. <https://liternet.bg/publish4/chmutafov/index.html>
  4. „Възкресението на Дилетанта” от Катя Кузмова-Зографова, издателство „Ваньо Недков”, София 2001

**КРИТЕРИИте ЗА ОЦЕНКА на творбите са:**

* **Да са в стила на Чавдар Мутафов - “декоративна” проза - стилизиран, условен и експресионистичен.**
* **Добра идея –общочовешка, съвременна или футуристична.**
* **Добър език – образен, богат и красив.**
* **Добра структура – единство на формата и съдържанието.**
* **Добри правопис и пунктуация**